b"\n_START_ARTICLE_\n...Baby One More Time\n_START_SECTION_\nOzadje\n_START_PARAGRAPH_\nPo vrnitvi v Kentwood ob ukinitvi serije The Mickey Mouse Club je njen odvetnik, Larry Rudolph, Britney Spears uredil avdicijo z vi\xc5\xa1jim podpredsednikom glasbene zalo\xc5\xbebe Jive Records, Jeffom Fensterjem. Fenster je o njej kasneje povedal: \xc2\xbbZelo redko sli\xc5\xa1imo nekoga njene starosti, ki lahko pesmi poda \xc4\x8dustveno vsebino in komercialnost.\xc2\xab\xc2\xa0Po avdiciji se je za kratek \xc4\x8das pridru\xc5\xbeila dekli\xc5\xa1ki glasbeni skupini Innosense, vendar je kmalu odnehala sodelovati s slednjimi. Zalo\xc5\xbeba ji je kasneje naro\xc4\x8dila, naj pri\xc4\x8dne sodelovati s producentom Ericom Fosterjem Whiteom. Ker so bile pesmi, ki sta jih z njim posnela, vodji zalo\xc5\xbebe v\xc5\xa1e\xc4\x8d, je Britney Spears album za\xc4\x8dela promovirati skoraj leto dni, preden je slednji sploh iz\xc5\xa1el. Odletela je do studijev Cheiron v Stockholmu, \xc5\xa0vedska, kjer so med marcem in aprilom 1998 posneli polovico albuma s producenti, kot so Max Martin, Denniz Pop, Rami Yacoub in drugi. Produkcija albuma se je pri\xc4\x8dela novembra 1998 s snemanjem njene verzije pesmi\xc2\xa0\xc2\xbbThe Beat Goes On\xc2\xab\xc2\xa0Sonnyja Bona in Cher, ki jo je producirala britanska glasbena skupina All Seeing I._NEWLINE_Kaseta, preko katere je iz\xc5\xa1la njena verzija te pesmi, je kasneje postala tudi del bro\xc5\xa1ure singla\xc2\xa0\xc2\xbb...Baby One More Time\xc2\xab. Mednarodna izdaja ima za naslovnico uporabljeno alternativno posneto fotografijo. Na fotografiji je Britney Spears, oble\xc4\x8dena v belo, z rokami v polo\xc5\xbeaju za moljenje. Fotografija je podobna sliki na naslovnici albuma Bj\xc3\xb6rk, Debut._NEWLINE_Na za\xc4\x8detku so ob izidu v Zdru\xc5\xbeenih dr\xc5\xbeavah Amerike naslovnice albuma natisnili v razli\xc4\x8dnih barvah. Ozadje je bilo modro z rumenimi ro\xc5\xbeami, ro\xc5\xbenato z zelenimi ro\xc5\xbeami ali rumeno z vijoli\xc4\x8dnimi ro\xc5\xbeami. Kasneje so ozadje poenostavili in danes ve\xc4\x8dkrat zasledimo izvode, na katerih je naslovnica albuma ...Baby One More Time samo modra.\n_START_SECTION_\nSestava\n_START_PARAGRAPH_\nBritney Spears na za\xc4\x8detku ni nameravala posneti pop glasbenega albuma, saj je, kot je povedala, nameravala peti \xc2\xbbglasbo Sheryl Crow, le nekoliko mlaj\xc5\xa1o\xc2\xab, a je bila zadovoljna tudi s pop glasbo: \xc2\xbbZdelo se mi je bolj smiselno preiti na pop, ker ob tem lahko ple\xc5\xa1e\xc5\xa1 - to je bolj podobno meni.\xc2\xab Album ...Baby One More Time sestavljajo pesmi dance-pop zvrsti, zaradi \xc4\x8desar so Britney Spears za\xc4\x8deli primerjati z glasbenimi skupinami iz devetdesetih, kot sta banda Backstreet Boys in 'N Sync. Album vsebuje primarno pesmi pop zvrsti z zmernim teen popom. Kot ve\xc4\x8dina besedil pesmi iz teen pop albumov iz devetdesetih se tudi besedila pesmi iz albuma ...Baby One More Time osredoto\xc4\x8dajo na najstni\xc5\xa1ke teme, kot so ljubezen, razhodih, po\xc5\xbeelenju in veselju._NEWLINE_Pesem\xc2\xa0\xc2\xbb...Baby One More Time\xc2\xab, prvi singl iz albuma, je postala najve\xc4\x8dja uspe\xc5\xa1nica v karieri Britney Spears in zasedla prvo mesto na glasbenih lestvicah v vseh dr\xc5\xbeavah, kjer je iz\xc5\xa1la. Singlov videospot, v katerem se je Britney Spears pojavila kot u\xc4\x8denka katoli\xc5\xa1ke \xc5\xa1ole, je spro\xc5\xbeil veliko kontroverznosti. Pesem\xc2\xa0\xc2\xbb(You Drive Me) Crazy\xc2\xab, po vrsti druga pesem iz albuma, je iz\xc5\xa1la kot tretji singl in postala mednarodna uspe\xc5\xa1nica. Posneli so tudi remiks zanjo, remiks The Stop!, ki so ga izdali za promocijo filma Drive Me Crazy. Drugi singl iz albuma,\xc2\xa0\xc2\xbbSometimes\xc2\xab, je postal tretja pesem na albumu in je pop balada o zaljubljenosti. Singl se je v trinajstih dr\xc5\xbeavah uvrstil med prvih deset pesmi na lestvici. \xc4\x8cetrta pesem iz albuma, \xc2\xbbSoda Pop\xc2\xab, je bila s strani glasbenih kritikov dele\xc5\xbena toplega sprejema, saj naj bi bila \xc2\xbbzabavna najstni\xc5\xa1ka pop reggae pesem\xc2\xab. Peta pesem iz albuma,\xc2\xa0\xc2\xbbBorn to Make You Happy\xc2\xab, je najstni\xc5\xa1ka pesem z zmernim tempom, ki je v Evropi iz\xc5\xa1la kot albumov \xc4\x8detrti singl in na lestvicah tako kot njeni predhodniki po\xc5\xbeela velik uspeh. To je postal njen prvi singl, ki je iz\xc5\xa1el samo zunaj Zdru\xc5\xbeenih dr\xc5\xbeav Amerike, \xc4\x8deprav je Britney Spears na za\xc4\x8detku prosila, naj besedilo napi\xc5\xa1ejo \xc5\xa1e enkrat, saj naj bi bilo preve\xc4\x8d seksualno za njeno kariero v tistem trenutku. Pesem\xc2\xa0\xc2\xbbFrom the Bottom of My Broken Heart\xc2\xab, balada o prvi ljubezni, je iz\xc5\xa1la kot albumov \xc4\x8detrti singl v Zdru\xc5\xbeenih dr\xc5\xbeavah Amerike in Avstraliji, kjer je zaradi uspe\xc5\xa1ne prodaje na glasbenih lestvicah zasedla sedemin\xc5\xa1tirideseto ter trinajsto mesto._NEWLINE_Sedma pesem iz albuma, \xc2\xbbI Will Be There\xc2\xab, govori o veselju in prijateljstvu. Duet z Donom Phillipom, \xc2\xbbI Will Still Love You\xc2\xab, pripoveduje zgodbo o ve\xc4\x8dni ljubezni. Albumova deveta pesem, \xc2\xbbThinkin\xe2\x80\x99 About You\xc2\xab, je pop pesem s hitrim tempom. Pesem \xc2\xbbE-Mail My Heart\xc2\xab, deseta pesem iz albuma, je prejela negativne ocene s strani glasbenih kritikov in postala ena izmed najmanj uspe\xc5\xa1nih pesmi na albumu. Zadnja pesem iz albuma, \xc2\xbbThe Beat Goes On\xc2\xab, je njena verzija istoimenske pesmi Sonnyja Bona in Cher iz njunega albuma In Case You\xe2\x80\x99re in Love (1967). V prvo promocijo ob izidu albuma maja 1999 je bila vklju\xc4\x8dena tudi reklama, v kateri Britney Spears poje to pesem. V reklami Britney Spears ogla\xc5\xa1uje album Millennium glasbene skupine Backstreet Boys, ki so imeli podpisano isto zalo\xc5\xbebo, kot ona, in prepeva dele singlov iz tega albuma. Celotna reklama s pesmijo \xc2\xbbThe Beat Goes On\xc2\xab\xc2\xa0je nazadnje trajala pet minut in triinpetdeset sekund. Britney Spears je posnela tudi svojo verzijo pesmi \xc2\xbbI'll Never Stop Loving You\xc2\xab\xc2\xa0popularne pevke iz devetdesetih, J'Son. Pesem je iz\xc5\xa1la kot B-stran singla\xc2\xa0\xc2\xbb...Baby One More Time\xc2\xab, hkrati pa tudi kot dodatna pesem izven albuma. Napisala je tudi svojo prvo pesem, naslovljeno kot \xc2\xbbI'm So Curious\xc2\xab, ki je iz\xc5\xa1la kot B-stran singla\xc2\xa0\xc2\xbbSometimes\xc2\xab\n_START_SECTION_\nSprejem kritikov\n_START_PARAGRAPH_\nAlbum ...Baby One More Time je s strani glasbenih kritikov prejemal v glavnem pozitivne ocene. Stephen Thomas Erlewine s spletne strani Allmusic mu je podelil \xc5\xa1tiri od petih zvezdic, kar je komentiral z:\xc2\xa0\xc2\xbbBaby One More Time ima podobno me\xc5\xa1anico obsedenosti, rapovskega dance-popa in ne\xc5\xbenih balad, kot tista dela, s katerimi so zasloveli New Kids on the Block in Debbie Gibson.\xc2\xab\xc2\xa0Stephen Thomas Erlewine je poleg tega pohvalil tudi kvalitetne single, kot so\xc2\xa0\xc2\xbb...Baby One More Time\xc2\xab,\xc2\xa0\xc2\xbb(You Drive Me) Crazy\xc2\xab, \xc2\xbbSoda Pop\xc2\xab\xc2\xa0in\xc2\xa0\xc2\xbbFrom the Bottom of My Broken Heart\xc2\xab. Novinar revije Entertainment Weekly je album ocenil pozitivno, vendar je kljub temu napisal, da \xc2\xbbSpearsova zveni precej podobno mlaj\xc5\xa1i sestri \xc4\x8dlana glasbene skupine Backstreet Boys.\xc2\xab Revija Rolling Stone je albumu podelila dve zvezdici od petih, pri \xc4\x8demer je novinar pohvalil \xc2\xbbobse\xc5\xbene ujemajo\xc4\x8de se melodije\xc2\xab, vendar hkrati napisal tudi, da \xc2\xbbpoceni po\xc4\x8dasnost brez sramu... to je popolnoma neza\xc5\xbeeleno.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nAlbum ...Baby One More Time je z 120.500 prodanimi izvodi v prvem tednu od izida pristal na vrhu ameri\xc5\xa1ke glasbene lestvice Billboard 200, pri \xc4\x8demer je premagal album Flesh of My Flesh, Blood of My Blood raperja DMX-ja, ki je prej na prvem mestu te lestvice ostajal tri tedne. V naslednjih dveh tednih sta vrh lestvice zasedel albuma glasbenikov Silkka The Shockerja in Foxyja Browna, ki sta prodala ve\xc4\x8d kot 181.594 izvodov. V \xc4\x8detrtem tednu od izida je album ...Baby One More Time ponovno zasedel vrh lestvice, saj je tisti teden prodal ve\xc4\x8d kot 229.300 izvodov. V prvih petih tednih na lestvici je album vsega skupaj prodal 804.200 izvodov. V prihodnjem tednu je album ponovno zasedel prvo mesto na lestvici, kjer je ostal \xc5\xa1e \xc5\xa1tiri tedne in po podatkih Nielsen SoundScana v tistem \xc4\x8dasu prodal 197.500 izvodov. Nekaj tednov po tem, ko je izpadel iz prvega mesta, je album \xc5\xa1e naprej ostajal med najbolje prodajanimi albumi, saj je po podatkih Nielsen SoundScana v naslednjem tednu prodal 167.900 izvodov. Ob vrnitvi na lestvico je album \xc5\xa1e naslednjih pet tednov pre\xc5\xbeivel na vrhu lestvice. Do takrat je album ...Baby One More Time \xc5\xbee prodal 1,8 milijona izvodov v komaj dveh mesecih od izida. Potem je na vrhu lestvice ostal \xc5\xa1e dva zaporedna tedna in po \xc5\xa1estih tednih na prvem mestu je prodal ve\xc4\x8d kot 3 milijone izvodov. V svojem sedemin\xc5\xa1tiridesetem mestu na lestvici Billboard 200 se je album \xc5\xa1e vedno dr\xc5\xbeal dobro, saj je v vsakem tednu zasedel eno izmed prvih treh mest, hkrati pa je \xc5\xbee prejel diamantno certifikacijo s strani organizacije Recording Industry Association of America (RIAA). Album ...Baby One More Time je na lestvici enainpetdesetkrat zasedel eno izmed prvih deset mest. Vsega skupaj je na lestvici Billboard 200 ostal stotri tedne, devetnajst tednov na lestvici Catalog Albums Chart in sedemin\xc5\xa1tirideset tednov na kanadski glasbeni lestvici._NEWLINE_Do konca leta je album ...Baby One More Time prodal 8.358.619 izvodov in tako postal drugi najbolje prodajani album v Zdru\xc5\xbeenih dr\xc5\xbeavah Amerike tistega leta, takoj za albumom glasbene skupine Backstreet Boys, Millennium, ki je prodal 9.445.732 izvodov. Poleg tega je postal sedemnajsti najbolje prodajani album leta 2000. 19. julija 2004 je album prejel \xc5\xa1tirinajstkratno platinasto certifikacijo s strani organizacije Recording Industry Association of America (RIAA). Album se je z 1,6 milijoni prodanimi izvodi uvrstil tudi na tretje mesto lestvice najbolje prodajanih albumov vseh \xc4\x8dasov BMG Music Cluba, takoj za albumom Come on Over (1,99 milijonov prodanih izvodov) Shanie Twain in Backstreet Boys glasbene skupine Backstreet Boys (1,72 milijonov prodanih izvodov). Od julija 2009 je album ...Baby One More Time po podatkih Nielsen SoundScana (slednji ne se\xc5\xa1teva izvode albumov, prodane preko kluba BMG Music Service) v Zdru\xc5\xbeenih dr\xc5\xbeavah Amerike prodal ve\xc4\x8d kot 10.534.000 izvodov. Kasneje se je ta \xc5\xa1tevilka povzpela na 12.154.000. Album se je takoj po izidu uvrstil na prvo mesto kanadske glasbene lestvice in na vrhu ostal devet zaporednih tednov. 12. decembra 1999 je album s strani organizacije Canadian Recording Industry Association za 1 milijon prodanih izvodov prejel diamantno certifikacijo._NEWLINE_Album je dva tedna pre\xc5\xbeivel na drugem mestu evropske glasbene lestvice in na celini prodal \xc5\xa1tiri milijone izvodov, s \xc4\x8dimer si je prislu\xc5\xbeil \xc5\xa1tirikratno platinasto certifikacijo s strani organizacije International Federation of the Phonographic Industry. Album ...Baby One More Time je zasedel drugo mesto na britanski lestvici, \xc4\x8detrto mesto na francoski lestvici in prvo mesto na nem\xc5\xa1ki lestvici ter prejel trikratno platinasto certifikacijo s strani organizacije British Phonographic Industry, dvakratno platinasto certifikacijo s strani organizacije Syndicat National de l'\xc3\x89dition Phonographique in trikratno zlato certifikacijo s strani organizacije International Federation of the Phonographic Industry, saj je v teh dr\xc5\xbeavah prodal 900.000, 600.000 in 750.000 izvodov._NEWLINE_Album ...Baby One More Time je maja 1999 zasedel tudi deveto mesto na avstralski glasbeni lestvici, devet tednov kasneje pa se je povzpel na drugo mesto na tej lestvici, takoj za soundtrackom televizijske serije Simpatije. Album je v Avstraliji postal sedmi najbolje prodajani album leta 1999 in za 280.000 prodanih izvodov prejel \xc5\xa1tirikratno platinasto certifikacijo s strani organizacije Australian Recording Industry Association v prihodnjem letu.. Album ...Baby One More Time je takoj ob izidu zasedel tretje mesto na novozelandski lestvici, takoj za albumom Come on Over Shanie Twain in albumom Talk on Corners glasbene skupine The Corrs. Organizacija Recording Industry Association of New Zealand je albumu podelila trikratno platinasto certifikacijo.\n_START_SECTION_\nPromocija\n_START_PARAGRAPH_\nZgodaj leta 1998 je Britney Spears nastopila na turneji Hair Zone Mall Tour, turneji po nakupovalnih centrih, ki se je odvijala tudi \xc4\x8dez leto 1999. V sklopu te turneje je ve\xc4\x8dkrat za kratek \xc4\x8das nastopila v nakupovalnih sredi\xc5\xa1\xc4\x8dih po Zdru\xc5\xbeenih dr\xc5\xbeavah Amerike, ve\xc4\x8dinoma v ve\xc4\x8djih mestih. Nastopala je pribli\xc5\xbeno trideset minut, spremljali pa sta jo dve plesalki. Njena zalo\xc5\xbeba, Jive Records, je kasneje povedala, da so s to turnejo za\xc4\x8deli zato, da bi promovirali njen debitantski album (...Baby One More Time) ter jo pripravili na njeno prvo pomembnej\xc5\xa1o turnejo. Turnejo so poznali tudi pod imenom\xc2\xa0\xc2\xbbL'Orealova turneja po nakupovalnih sredi\xc5\xa1\xc4\x8dih\xc2\xab, saj jo je sponzoriralo podjetje L'Oreal. Britney Spears je album promovirala tudi tako, da se je pojavila v raznih pogovornih oddajah in nastopala v \xc5\xbeivo povsod po svetu. Decembra 1998 se je prvi\xc4\x8d pojavila na MTV-jevi in Boxovi najpomembnej\xc5\xa1i lestvici videospotov. Nekaj tednov pred izidom njenega prvega albuma se je za\xc4\x8dela redno pojavljati v medijih, med drugim pa je zaigrala tudi v pogovornih oddajah Ricki Lake in Howie Mandel Show, 11. januarja 1999 pa je vodila podelitev nagrad American Music Awards. Pojavila se je v MTV-jevi oddaji Spring Break in v Nickelodeonovi oddaji All That. Poleg tega je morala zaradi po\xc5\xa1kodbe kolena prestaviti pojava v oddajah The Tonight Show with Jay Leno in Live With Regis And Kathie Lee._NEWLINE_Pred turnejo ...Baby One More Time Tour je Britney Spears gostovalno zaigrala v mnogih televizijskih serijah, vklju\xc4\x8dno z oddajami The Tonight Show with Jay Leno 25. aprila, Nickelodeonovi 12. podelitvi nagrad Kids Choice Awards 1. maja, MTV-jevi oddaji FANatic 12. maja, oddaji Live With Regis & Kathie Lee 3. maja in pogovorni oddaji The Rosie O'Donnell Show 25. maja 1999. Pojavila se je tudi v nem\xc5\xa1ki pogovorni oddaji Wetten, dass..? in v Top of the Pops 25. junija 1999 ter britanskih oddajah This Morning, CD:UK in National Lottery, obiskala pa je tudi japonsko glasbeno oddajo, imenovano Hey! Hey! Hey! Music Champ. Z vsemi temi pojavi je promovirala album ...Baby One More Time. Nastopila je tudi na italijanskem festivalu Bar. Medtem je zaigrala samo sebe v ABC-jevi televizijski seriji Sabrina, najstni\xc5\xa1ka \xc4\x8darovnica. S tem je, kot je napisala revija People, vrnila uslugo igralki Melissi Joan Hart, ki je zaigrala v videospotu\xc2\xa0\xc2\xbb(You Drive Me) Crazy\xc2\xab. Epizoda z Britney Spears je iz\xc5\xa1la 24. septembra leta 1999. Nato je 27. januarja tistega leta nastopila na 27. podelitvi nagrad American Music Awards in na CBS-jevi 42. podelitvi grammyjev 23. februarja. 27. septembra 1999 je nastopila v oddaji The Rosie O'Donnell Show. Naslednji dan je obiskala Carsona Dalyja in se ob 15.30 pojavila v oddaji Total Request Live. Nato je priredila manj\xc5\xa1i Disneyjev koncert, naslovljen kot \xc2\xbbBritney Spears & Joey McIntyre In Concert\xc2\xab, kjer je v \xc5\xbeivo nastopala skupaj z Joeyjem McIntyreom."